Diari Oficial de la Generalitat Valenciana


Sumari del DOGV 7532, del 25-05-2015 (2015/4794)

DECRET 81/2015, de 22 de maig, del Consell, pel qual es concedixen condecoracions i distincions de la Generalitat al mèrit policial de la Unitat del Cos Nacional de Policia adscrita a la Comunitat Valenciana.
----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7532

Data del DOGV
:   25-05-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/4794


Data del document
:   22-05-2015

Organisme emissor
:   Conselleria de Governació i Justícia

Tipus de document
:   Decret

Descriptors 

:   * Conselleria de Governació i Justícia
    * distinció honorífica

DECRET 81/2015, de 22 de maig, del Consell, pel qual es concedixen condecoracions i distincions de la Generalitat al mèrit policial de la Unitat del Cos Nacional de Policia adscrita a la Comunitat Valenciana. [2015/4794]  
PREÀMBUL  
  
El Decret 78/2014, de 30 de maig, del Consell, regula la concessió de condecoracions i distincions atorgades per la Generalitat al mèrit policial de la Unitat del Cos Nacional de Policia adscrita a la Comunitat Valenciana.  
Seguit el procediment establit en l'article 8 del mencionat decret per a la concessió d'estos guardons, la seua resolució correspon al Consell mitjançant decret, a proposta de la persona titular de la conselleria que tinga atribuïda la dependència funcional de la Unitat del Cos Nacional de Policia adscrita a la Comunitat Valenciana.  
  
El Decret 9/2014, de 12 de juny, del president de la Generalitat, pel qual es determina les conselleries en què s'organitza l'Administració de la Generalitat, en l'article 10 assigna a la Conselleria de Governació i Justícia la gestió de la Unitat del Cos Nacional de Policia adscrita a la Comunitat Valenciana i en l'article 1 del Decret del 118/2014, de 18 de juliol, del Consell, pel qual s'aprova el Reglament Orgànic i Funcional de la Conselleria de Governació i Justícia, es preveu la mateixa competència.  
El Decret 78/2014, de 30 de maig, del Consell, que regula la concessió de condecoracions i distincions atorgades per la Generalitat al mèrit policial de la Unitat del Cos Nacional de Policia adscrita a la Comunitat Valenciana, té com a finalitat reconéixer i premiar públicament l'actuació de la unitat i a aquelles persones i institucions que destaquen per la seua col·laboració amb esta. En l'article 7 de la norma esmentada es preveu la distinció honorífica de la Generalitat, que s'atorgarà a aquelles persones físiques o jurídiques, organismes i institucions públiques o privades, com a reconeixement a la seua labor d'especial col·laboració en defensa de la seguretat pública o en suport de la funció policial de la Unitat del Cos Nacional de Policia adscrita a la Comunitat Valenciana.  
  
En virtut de tot el que antecedix, complits els tràmits establits en l'article 43 de la Llei 5/1983, de 30 de desembre, del Consell, a proposta del conseller de Governació i Justícia i amb la deliberació prèvia del Consell, en la reunió del dia 22 de maig de 2015,  
  
  
DECRETE  
  
Article 1. Objecte  
Concedir la distinció honorífica de la Generalitat al mèrit policial a la III Unitat d'Intervenció Policial del Cos Nacional de Policia, amb seu a Valencia.  
  
Article 2. Entrega  
La distinció honorífica concedida en este decret serà entregada en acte públic i solemne el dia 16 de setembre de 2015, a la ciutat de València.  
  
  
DISPOSICIÓ ADDICIONAL  
  
Única. Regla de no gasto públic  
El compliment i posterior desplegament d'este decret no podrà tindre cap incidència en la dotació dels capítols de gasto assignats a la conselleria que tinga atribuïda la dependència funcional de la Unitat del Cos Nacional de Policia adscrita a la Comunitat Valenciana i, en tot cas, hauran de ser atesos amb els mitjans personals i materials de l'esmentada conselleria.  
  
  
DISPOSICIÓ FINAL  
  
Única. Efectes  
Aquest decret tindrà efectes des de l'endemà de la publicación en el Diari Oficial de la Comunitat Valenciana.  
  
València, 22 de maig de 2015  
  
El president de la Generalitat,  
ALBERTO FABRA PART  
  
El conseller de Governació i Justícia,  
LUIS SANTAMARÍA RUIZ